สุวิทย์ ลงพังงา ชาวแหลมป้อมร้องแค่สาธารณูปโภคยังร่อแร่
ประชาไท - 10 มิ.ย.48 ที่วัดนำเค็ม ต.บางม่วง อ.ตะกัวป่า จ.พังงา นายสุวิทย์ คุณกิตติ รัฐมนตรีว่าการกระทรวงเทคโนโลยีสารสนเทศและการสื่อสาร (ไอซีที) พร้อมนายอนุวัฒน์ เมธีวิบูลย์วุฒิ ผู้ว่าราชการจังหวัดพังงา เดินทางมารับฟังปัญหาของชาวบ้านที่ประสบภัยจากคลื่นยักษ์ซึนามิ โดยมีชาวบ้านนำเค็ม และบ้านชุมชุนหาดแหลมป้อม ตำบลบางม่วง ประมาณ 300 คนมารอพบ นางราตรี คงวัดใหม่ แกนนำชาวบ้านหาดแหลมป้อม อำเภอตะกั่วป่า จังหวัดพังงา กล่าวว่า จนถึงตอนนี้ชาวบ้านยังไม่ได้รับความช่วยเหลือจากภาครัฐ โดยเฉพาะเรื่องน้ำจืดที่ยังขาดแคลน ระบบไฟฟ้าที่ยังไม่ได้รับการแก้ไข รวมทั้งที่อยู่อาศัยซึ่งชาวบ้านต้องช่วยกันสร้างเอง ขณะที่ผู้ประกอบการเรืองประมงขนาดเล็กและขนาดกลางมีปัญหาการกู้เงินนอกระบบดอกเบี้ยสูงมาใช้ในการประกอบอาชีพ จึงขอให้รัฐบาลช่วยเหลือด้วย อย่างไรก็ตามนายสุวิทย์ ได้รับเรื่องร้องเรียนต่างๆ ไว้และรับปากว่าจะประชุมหารือกับส่วนราชการในจังหวัดพังงาวันพรุ่งนี้ (11 มิ.ย.48) เพื่อพิจารณาความช่วยเหลือต่อไป 
ประชาไท - 10 มิ.ย.48 ที่วัดนำเค็ม ต.บางม่วง อ.ตะกัวป่า จ.พังงา นายสุวิทย์ คุณกิตติ รัฐมนตรีว่าการกระทรวงเทคโนโลยีสารสนเทศและการสื่อสาร (ไอซีที) พร้อมนายอนุวัฒน์ เมธีวิบูลย์วุฒิ